सलमान के साथ खराब हुए रिश्ते पर ऐश्वर्या ने कहा था- ‘मैं अपनी मुसीबत से पीछा छुड़ा चुकी हूं'
Bollywood Stars Salman Khan And Aishwarya Rai Relationship - All You Need To Know. ऐश्वर्या राय का पुराना इंटरव्यू सोशल मीडिया पर एक बार फिर वायरल हो रहा है। सिमी गरेवाल को दिए इंटरव्यू में ऐश्वर्या सलमान के साथ अपने रिश्ते को लेकर बात कर रही हैं।
ऐश्वर्या राय का पुराना इंटरव्यू सोशल मीडिया पर एक बार फिर वायरल हो रहा है। सिमी गरेवाल को दिए इंटरव्यू में ऐश्वर्या सलमान के साथ अपने रिश्ते को लेकर बात कर रही हैं। वीडियो में सिमी ने ऐश्वर्या से पूछा कि उनके और सलमान के बीच किस वजह से दूरी आई और उनके रिश्ते खराब क्यों हुए ?
1990 के दशक में ऐश्वर्या राय और सलमान खान लो प्रोफाइल रोमांटिक रिलेशनशिप में थे। दोनों ने करीब दो सालों तक डेटिंग की।
जो हुआ उस बारे में मैं सोचना भी नहीं चाहती- ऐश्वर्या 
ऐश्वर्या ने इस सवाल का जवाब देते हुए कहा- मुझे लगता है ये मैटर अब खत्म हो चुका है। मैं इस बारे में बात करना तो दूर, सोचना भी नहीं चाहती और पब्लिक प्लेटफार्म पर तो बिल्कुल भी नहीं। ये चीज मेरे पास्ट में है और वहीं रहनी चाहिए। इसे आज में लेकर मत आईए।
इस पर सिमी ने उनसे पूछा- क्या आप अब भी पास्ट में हुई चीजों को नेगेटिव मानती हैं ? क्या जो हुआ वो इतना बुरा था ? इसका जवाब देते हुए ऐश्वर्या ने कहा- मैंने अपनी मुसीबतों से पीछा छुड़ा लिया है। अब मैं इस बारे में सोचना भी नहीं चाहती।
मेरी जिंदगी में मैं अकेली नहीं हूं- ऐश्वर्या 
सिमी ने आगे पूछा- अक्सर जब ऐसी कोई चीज होती है, आपके साथ कुछ बुरा हो कुछ समय बाद आप उससे डील करना सीख जाते हैं। अब जब वो बुरी चीज आपके सिस्टम से बाहर निकल चुकी है, क्या अब भी आप उस बारे में कुछ नहीं बताना चाहती ?
ऐसा क्यों है कि आप सलमान और अपने रिश्ते के बारे में नहीं बताना चाहती ? क्या आपको इन बातों से अब भी परेशानी होती है ?
ऐश्वर्या ने इसका जवाब देते हुए कहा- मुझे लगता है मैं पहले भी ये बता चुकी हूं। मैं अपनी जिंदगी से जुड़ी कुछ चीजों के बारे में बातें करना इसलिए पसंद नहीं करती क्योंकि मैं अकेले नहीं रहती हूं। न ही मैं ऐसी इंसान हूं जिसकी जिंदगी सिर्फ आई, मी और मायसेल्फ पर चलती हो।
मेरी साथ मेरी फैमिली है। मुझे प्यार करने वाले लोग हैं जो ये चीजें सुन रहे हैं।
मैंने एक दीवार खड़ी कर रखी है- ऐश्वर्या 
ऐश्वर्या ने आगे कहा- इसलिए मैंने जान बूझकर एक दीवार खड़ी कर रखी है और मुझे ऐसी दीवार खड़े करने को लेकर कोई शर्म-झिझक नहीं है। मैं जानती हूं कि लोग ये सोचते हैं कि आपने ऐसी दीवार क्यों बना रखी है ?
आप अपने पास्ट से जुड़ी चीजों को लोगों के साथ शेयर क्यों नहीं करती ? लोग कहते हैं मुझे इस दीवार की दूसरी तरफ, जो मेरा सॉफ्ट साइड है उसे भी शेयर करना चाहिए, लेकिन मैं ऐसा नहीं कर सकती।
मैं जिनकी बात कर रही हूं उनकी भी तो फैमिली है- ऐश्वर्या 
ऐश्वर्या ने आगे कहा- और ये सिर्फ मेरी बात नहीं है। मैं जिनकी बात कर रही हूं उनकी भी फैमिली है, चाहने वाले हैं। मैं किसी के बारे में पब्लिक प्लेटफार्म पर ऐसी बात नहीं कर सकती। लेकिन, लोगों ने मुझे डिप्लोमेटिक होने का लेबल दे दिया है।
या तो लोग ये कहते हैं कि मैं अपने से जुड़ी सभी बातों को गार्ड करके रखती हूं या फिर वो ये कहते हैं कि मैं बिना सोचे समझे कुछ भी बोलती रहती हूं।
मैं ये भूली नहीं हूं कि मैं भी नॉर्मल लड़की हूं- ऐश्वर्या 
सिर्फ यही वजह है कि मैं अपने पास्ट से जुड़ी कोई भी बात शेयर नहीं करना चाहती। मैं पब्लिक पर्सन हूं, मुझे लोगों के बीच रहना पसंद है। मैं अब भी ये नहीं भूली हूं कि मैं भी सिर्फ एक नॉर्मल लड़की हूं। और मैं जिन लोगों की बात कर रही हूं वो भी नॉर्मल लोग हैं।
उनकी जिंदगी में उनके भी पेरेंट्स, चाहने वालों और परिवार के साथ नॉर्मल रिलेशनशिप हैं। जैसा की मैंने कहा ही था- ये पास्ट की बात है, इसे वहीं रहने दीजिए।
इस एपिसोड के बाद मुझे पता कि मैं कितनी स्ट्रॉन्ग हूं- ऐश्वर्या 
इसके बाद सिमी ने ऐश्वर्या से कहा- लेकिन मुझे लगता है कि इन सब चीजों से गुजरना आपके लिए काफी मुश्किल रहा होगा ? ऐश्वर्या ने इस बात का कोई जवाब नहीं दिया। उन्होंने हाथ हिलाकर सिर्फ इशारा किया। फिर सिमी ने उनसे पूछा- ये बताईये, जो कुछ भी हुआ उससे आपने क्या सीखा ?
इस बात का जवाब देते हुए ऐश्वर्या ने कहा- ऐसी कोई एक चीज नहीं थी जो मुझे इस एपिसोड से सीखने को मिली लेकिन आप अपनी जिंदगी के हर एक्सपीरिएंस से कुछ न कुछ तो सीखते ही हैं। आपको ये भी पता चलता है कि आप में कितनी ताकत छुपी है।
आप ये सीख जाते हैं कि जो रिलेशनशिप्स आपके पास हैं, उन्हें संभाल के रखना कितना जरूरी है।
ऐश्वर्या को प्रपोज करना चाहते थे सलमान
जब ऐश्वर्या और सलमान रिलेशनशिप में थे तब ये भी रुमर थी कि ऐश्वर्या सलमान की फैमिली और खासकर उनकी बहन के साथ काफी क्लोज थीं। लेकिन, ऐश्वर्या के करीबी लोगों ने हमेशा उन्हें सलमान से रिश्ता न रखने की सलाह दी थी। 2001 तक उनका रिलेशनशिप काफी खराब हो गया था।
मीडिया रिपोर्ट्स के मुताबिक दोनों के बीच बात बिगड़ने के बाद सलमान ऐश्वर्या के घर के अंदर आने की परमिशन लेने के लिए उनका दरवाजा पीटते स्पॉट हुए थे।
रिपोर्ट्स के मुताबिक सलमान ऐश्वर्या को प्रपोज करना चाहते थे लेकिन ऐश्वर्या इसके लिए रेडी नहीं थी।
2002 में हुआ था ऐश्वर्या-सलमान का ब्रेक अप 
2002 में ऐश्वर्या और सलमान का ऑफिशियल तौर पर ब्रेक अप हुआ। सलमान ने ब्रेक अप की वजह रिलेशनशिप में हो रहे झगड़ों को बताई जबकि ऐश्वर्या ने चौंका देने वाले खुलासे किए। ऐश्वर्या ने बताया था कि सलमान उन्हें फिजिकली अब्यूज करते हैं।
सलमान ने हमेशा खुद पर लगे इन आरोपों को गलत बताया है।